Predlog SKLEP SVETA o oblikovanju stališča, ki se sprejme v imenu Unije v ustreznih odborih Ekonomske komisije Združenih narodov za Evropo, glede predlogov sprememb pravilnikov UN št. 13, 13H, 14, 29, 44, 49, 51, 54, 75, 83, 90, 101, 106, 121, 127, pravilniku ZN za naprave za nadzor emisij za naknadno vgradnjo (REC) za težka vozila in Konsolidirane resolucije ZN o konstrukciji vozil (R.E.3) /* COM/2014/0314 final - 2014/0162 (NLE) */





OBRAZLOŽITVENI MEMORANDUM 1. OZADJE PREDLOGA Ekonomska komisija Združenih narodov za Evropo (v nadaljnjem besedilu: UN/ECE) na mednarodni ravni razvija usklajene zahteve, katerih namen je odpraviti tehnične ovire v trgovini z motornimi vozili med pogodbenicami Revidiranega sporazuma iz leta 1958 ter pri teh vozilih zagotoviti visoko raven varnosti in varstva okolja. V skladu s Sklepom Sveta 97/836/ES z dne 27. novembra 1997 je Unija pristopila k Sporazumu UN/ECE o sprejetju enotnih tehničnih predpisov za cestna vozila, opremo in dele, ki se lahko vgradijo v cestna vozila in/ali uporabijo na njih, in o pogojih za vzajemno priznanje homologacij, dodeljenih na podlagi teh predpisov[1] („Revidirani sporazum iz leta 1958“) in v skladu s Sklepom Sveta 2000/125/ES z dne 31. januarja 2000 o sklenitvi Sporazuma o oblikovanju globalnih tehničnih predpisov za kolesna vozila, opremo in dele, ki se lahko vgradijo v kolesna vozila in/ali uporabijo na njih[2] („Vzporedni sporazum“), pa je Unija pristopila k Vzporednemu sporazumu. Svetovni forum za usklajevanje pravilnikov o vozilih (UN/ECE WP29) zaseda trikrat letno, in sicer marca, junija in novembra. Na vsakem zasedanju se zaradi upoštevanja tehničnega napredka sprejmejo nove spremembe obstoječih pravilnikov ali globalnih tehničnih pravilnikov ZN. Pred vsakim zasedanjem WP29 te spremembe sprejme ena od šestih delovnih skupin, ki delujejo v okviru WP29. Spremembe, dodatki in popravki se sprejemajo s končnim glasovanjem in kvalificirano večino pogodbenic na sklepčnem zasedanju WP29. EU je v okviru WP29 pogodbenica dveh sporazumov (sporazumov iz leta 1958 in leta 1998) in glasuje v imenu držav članic. Za vsako zasedanje WP29 se pripravi sklep Sveta, t.i. „mega sklep“, ki vsebuje seznam sprememb, dodatkov in popravkov ter Komisiji na vsakem zasedanju WP29 omogoča glasovanje v imenu držav članic. Ta sklep Sveta določa stališče Unije pri glasovanju o spremembah, dodatkih in popravkih, predloženih v glasovanje na zasedanju WP29, ki bo organizirano med 24. in 27. junijem 2014. 2. REZULTATI POSVETOVANJ Z ZAINTERESIRANIMI STRANMI IN OCEN UČINKA Opravljeno je bilo posvetovanje s tehničnim odborom za motorna vozila in upoštevane so bile pripombe strokovnjakov iz držav članic. 3. PRAVNI ELEMENTI PREDLOGA · Povzetek predlaganih ukrepov Predlog opredeljuje stališča Unije pri glasovanju o spremembah pravilnikov ZN št. 13, 13H, 14, 29, 44, 49, 51, 54, 75, 83, 90, 101, 106, 121, 127, pravilniku UN za naprave za nadzor emisij za naknadno vgradnjo (REC) za težka vozila in Konsolidirane resolucije o konstrukciji vozil (R.E.3). · Pravna podlaga Pravna podlaga za ta predlog je člen 114 v povezavi s členom 218(9) Pogodbe o delovanju Evropske unije. · Načelo subsidiarnosti Za mednarodne instrumente, kot so predlogi sprememb pravilnikov ZN in globalnih tehničnih predpisov, in njihovo vključitev v sistem Unije za homologacijo motornih vozil lahko glasuje le Unija. S tem se preprečuje razdrobljenost notranjega trga ter zagotavljajo enaki zdravstveni in varnostni standardi po vsej Uniji. Zagotavljajo se tudi prednosti ekonomije obsega: izdelki se lahko izdelujejo za celoten trg Unije in tudi za mednarodni trg ter jih ni več treba prilagajati za pridobitev nacionalne homologacije v vsaki državi članici. Ta predlog je zato skladen z načelom subsidiarnosti. · Načelo sorazmernosti Ta predlog je v skladu z načelom sorazmernosti, saj ne presega tistega, kar je nujno za zagotovitev pravilnega delovanja notranjega trga ter hkrati visoke ravni javne varnosti in zaščite. · Izbira instrumentov Člen 218(9) PDEU zahteva, da Svet sprejme sklep o določitvi stališča, ki se v imenu Unije zastopa v organu, ustanovljenem z mednarodnim sporazumom. 2014/0162 (NLE) Predlog SKLEP SVETA o oblikovanju stališča, ki se sprejme v imenu Unije v ustreznih odborih Ekonomske komisije Združenih narodov za Evropo, glede predlogov sprememb pravilnikov UN št. 13, 13H, 14, 29, 44, 49, 51, 54, 75, 83, 90, 101, 106, 121, 127, pravilniku ZN za naprave za nadzor emisij za naknadno vgradnjo (REC) za težka vozila in Konsolidirane resolucije ZN o konstrukciji vozil (R.E.3) SVET EVROPSKE UNIJE JE – ob upoštevanju Pogodbe o delovanju Evropske unije, zlasti člena 114 v povezavi s členom 218(9) Pogodbe, ob upoštevanju predloga Evropske komisije, ob upoštevanju naslednjega: (1) V skladu s Sklepom Sveta 97/836/ES[3] je Unija pristopila k Sporazumu Ekonomske komisije Združenih narodov za Evropo (v nadaljnjem besedilu: UN/ECE) o sprejetju enotnih tehničnih predpisov za cestna vozila, opremo in dele, ki se lahko vgradijo v cestna vozila in/ali uporabijo na njih, in o pogojih za vzajemno priznanje homologacij, dodeljenih na podlagi teh predpisov (v nadaljnjem besedilu: Revidiran sporazum iz leta 1958). (2) Unija je v skladu s Sklepom Sveta 2000/125/ES[4] pristopila k Sporazumu o oblikovanju globalnih tehničnih predpisov za kolesna vozila, opremo in dele, ki se lahko vgradijo v kolesna vozila in/ali uporabijo na njih (v nadaljnjem besedilu: vzporedni sporazum). (3) Direktiva 2007/46/ES Evropskega parlamenta in Sveta[5] je nadomestila sisteme homologacij držav članic nadomestila s postopkom homologacije v Uniji ter vzpostavila harmoniziran okvir, ki vsebuje upravne predpise in splošne tehnične zahteve za vsa nova vozila, sisteme, sestavne dele in samostojne tehnične enote. Z navedeno direktivo so bili v sistem EU za homologacijo vozil vključeni pravilniki ZN kot zahteve za homologacijo ali kot alternativa zakonodaji Unije. Od sprejetja navedene direktive, pravilniki ZN vedno bolj nadomeščajo zakonodajo Unije v okviru homologacije vozil v EU. (4) Na podlagi izkušenj in tehničnega razvoja je treba spremeniti zahteve, ki se nanašajo na določene elemente ali lastnosti, zajete v pravilnike ZN št. 13, 13H, 14, 29, 44, 49, 51, 54, 75, 83, 90, 101, 106, 121, 127, pravilnik ZN za naprave za nadzor emisij za naknadno vgradnjo (REC) za težka vozila in Konsolidirano resolucijo o konstrukciji vozil (R.E.3). (5) Zato je potrebno oblikovati stališče glede sprejetja navedenih aktov ZN, ki se bo v imenu Unije zastopalo v upravnem odboru Revidiranega sporazuma iz leta 1958 ter izvršilnem odboru Vzporednega sporazuma – SPREJEL NASLEDNJI SKLEP: Edini člen Stališče, ki se zastopa v imenu Unije v upravnem odboru Revidiranega sporazuma iz leta 1958 ter izvršilnem odboru Vzporednega sporazuma od 24. do 27. junija 2014, je, da se glasuje za akte ZN iz Priloge k temu sklepu. V Bruslju, Za Svet Predsednik [1] UL L 346, 17.12.1997, str. 78. [2] UL L 35, 10.2.2000, str. 12. [3] Sklep Sveta 97/836/ES z dne 27. novembra 1997 v pričakovanju pristopa Evropske Skupnosti k Sporazumu Gospodarske komisije Združenih narodov za Evropo o sprejetju enotnih tehničnih predpisov za cestna vozila, opremo in dele, ki se lahko vgradijo v cestna vozila in/ali uporabijo na njih, in pogojih za vzajemno priznavanje homologacij, dodeljenih na podlagi teh predpisov („Revidiran sporazum iz leta 1958“) (UL L 346, 17.12.1997, str. 78). [4] Sklep Sveta 2000/125/ES z dne 31. januarja 2000 o sklenitvi Sporazuma o oblikovanju globalnih tehničnih predpisov za kolesna vozila, opremo in dele, ki se lahko vgradijo v kolesna vozila in/ali uporabijo na njih („Vzporedni sporazum“) (UL L 35, 10.2.2000, str. 12). [5] Direktiva 2007/46/ES Evropskega Parlamenta in Sveta z dne 5. septembra 2007 o vzpostavitvi okvira za odobritev motornih in priklopnih vozil ter sistemov, sestavnih delov in samostojnih tehničnih enot, namenjenih za taka vozila (Okvirna direktiva) (UL L 263, 9.10.2007, str. 1). PRILOGA Predlog Dodatka 12 k spremembam 11 Pravilnika št. 13 (zavorni sistemi težkih vozil) || ECE/TRANS/WP.29/2014/45 Predlog Dodatka 16 k Pravilniku št. 13-H (zavore vozil kategorij M1 in N1) || ECE/TRANS/WP.29/2014/46 Predlog Dodatka 6 k spremembam 07 Pravilnika št. 14 (pritrdišča varnostnih pasov) || ECE/TRANS/WP.29/2014/34 Predlog Dodatka 2 k spremembam 03 Pravilnika št. 29 (kabine gospodarskih vozil) || ECE/TRANS/WP.29/2014/35 Predlog Dodatka 8 k spremembam 04 Pravilnika št. 44 (sistemi za zadrževanje otrok) || ECE/TRANS/WP.29/2014/36 Predlog Dodatka 7 k spremembam 05 in Dodatka 3 k spremembam 06 Pravilnika št. 49 (emisije motorjev na kompresijski vžig in motorjev na prisilni vžig (s pogonom na utekočinjen naftni plin in stisnjen zemeljski plin)) || ECE/TRANS/WP.29/2014/39 Predlog Dodatka 10 k spremembam 02 Pravilnika št. 51 (hrup vozil kategorij M in N) || ECE/TRANS/WP.29/2014/44 Predlog k spremembam Pravilnika št. 51 (hrup vozil kategorij M in N) || ECE/TRANS/WP.29/2011/64 Predlog Dodatka 19 k Pravilniku št. 54 (pnevmatike za gospodarska vozila in njihove priklopnike) || ECE/TRANS/WP.29/2014/47 Predlog Popravka 2 revizije 3 Pravilnika št. 54 (pnevmatike za gospodarska vozila in njihove priklopnike) || ECE/TRANS/WP.29/2014/51 Predlog Dodatka 14 k Pravilniku št. 75 (pnevmatike za motorna kolesa/mopede) || ECE/TRANS/WP.29/2014/48 Predlog Dodatka 4 k spremembam 06 Pravilnika št. 83 (emisije vozil kategorij M1 in N1) || ECE/TRANS/WP.29/2014/40 Predlog k spremembam 07 Pravilnika št. 83 (emisije vozil kategorij M1 in N1) || ECE/TRANS/WP.29/2014/41 WP.29-163-05 Predlog Dodatka 2 k spremembam 02 Pravilnika št. 90 (nadomestne zavorne obloge) || ECE/TRANS/WP.29/2014/49 Predlog Dodatka 4 k spremembam 01 Pravilnika št. 101 (emisije ogljikovega dioksida/poraba goriva) || ECE/TRANS/WP.29/2014/42 Predlog Dodatka 11 k Pravilniku št. 106 (pnevmatike za kmetijska vozila) || ECE/TRANS/WP.29/2014/50 Predlog sprememb 01 k Pravilniku št. 121 (označevanje naprav za upravljanje, kontrolnih svetilk in kazalnikov) || ECE/TRANS/WP.29/2012/30 ECE/TRANS/WP.29/2012/30/Corr.1 Predlog Dodatka 1 k Pravilniku št. 127 (varnost pešcev) || ECE/TRANS/WP.29/2014/37 Predlog sprememb 01 k Pravilniku št. 127 (varnost pešcev) || ECE/TRANS/WP.29/2014/38 Predlog sprememb 01 k osnutku pravilnika o enotnih predpisih za homologacijo naprav za nadzor emisij za naknadno vgradnjo (REC) za težka vozila || ECE/TRANS/WP.29/2014/43 Predlog sprememb Konsolidirane resolucije o konstrukciji vozil (R.E.3) || ECE/TRANS/WP.29/2014/52